hotchpotch/miracl-hf-unified huggingface dataset:
Priluzjen piiri
Priluzjen piiri (, ) on kunnallinen itsehallintoalue Komin tasavallassa Venäjällä. Vuonna 1929 perustetun piirin pinta-ala on 13 200 neliökilometriä. Asukkaita on 22 400 henkeä (vuonna 2009).
Priluzjen piiri sijaitsee Komin tasavallan eteläisimmässä osassa. Koillisessa se rajoittuu Sysolan ja idässä Koigorodokin piireihin, etelässä Kirovin alueeseen sekä lännessä ja pohjoisessa Arkangelin alueeseen. Pinta-alasta 87 % on metsää. Suurin joki on Luza. Eteläisin osa kuuluu Letkan vesistöön. Hyötykaivannaisia ovat savi, kalkkikivi, merkeli ja dolomiitti.
Piiriin kuuluu 16 maalaiskuntaa: Gurjevka, Letka, Loima, Mutnitsa, Nošul, Objatševo, Prokopjevka, Sludka, Spasporub, Tšerjomuhovka, Tšitajevo, Tšornyš, Vaimes, Verholuzje, Vuhtym ja Zanulje. Hallinnollinen keskus on Objatševon kylä, josta on 189 kilometriä tasavallan pääkaupunkiin Syktyvkariin. Asutuskeskuksia on yhteensä 90.
Seudun kantaväestöä ovat Luzan komit. Vuoden 2002 väestönlaskennan mukaan 59,9 % asukkaista on komeja, 35,1 % venäläisiä, 2,2 % ukrainalaisia ja 0,5 % valkovenäläisiä. Kylistä suurimpia ovat Objatševo (5 800 asukasta vuonna 2002) ja Letka (3 100).
Piirin kautta kulkee Kirovin ja Syktyvkarin välinen maantie. Talous perustuu metsävarojen hyödyntämiseen, lihan ja maidon tuotantoon sekä elintarviketeollisuuteen.
Metsiä hallinnoivat Priluzjen ja Letkan metsätilat. Puunhankintaa ja sahatavaran tuotantoa harjoittava Luzales-yhtiö työllistää noin 700 henkeä. Mondin Syktyvkarin tehtaan omistamalla Nošulin puunhankintayrityksellä on yli 300 työntekijää. Tranzit-yhtiö tuottaa korkealuokkaista lautatavaraa.
Maataloutta harjoittaa neljä maatalousyritystä, 59 yksityistilaa ja yli 9 000 henkilökohtaista aputaloutta. Južnoje-maatalousyrityksellä on oma meijeri ja lihanjalostamo. Muita työnantajia ovat Objatševon tielaitos, rakennustoimintaa harjoittava MAG-yhtiö, puhelin- ja sähkölaitokset sekä kunnallispalvelut.
Piirissä toimii metsäalan työntekijöitä valmistava Nošulin ammattikoulu, lasten musiikkikoulu, kuvataide- ja käsityökeskus, kulttuuri- ja vapaa-ajankeskus, kirjastolaitos ja kotiseutumuseo. Harrastajataideryhmistä merkittävimpiä ovat Objatševon kansanteatteri ja kansanlauluyhtye Maibyrjas.
Paikallislehtenä ilmestyy venäjänkielinen "Znamja truda" (”Työn lippu”).
Kortkerosin piiri
Kortkerosin piiri (, ) on kunnallinen itsehallintoalue Komin tasavallassa Venäjällä. Vuonna 1939 perustetun piirin pinta-ala on 19 700 neliökilometriä. Asukkaita on 22 500 (vuonna 2009).
Korkerosin piiri sijaitsee Komin tasavallan eteläosassa. Pohjoisessa se rajoittuu Knjažpogostin piiriin, koillisessa Uhtaan, idässä Ust-Kulomin piiriin, kaakossa Permin aluepiiriin, lounaassa Koigorodokin piiriin sekä lännessä Syktyvkariin ja Syktyvdinin piiriin.
Piiriin kuuluu 18 maalaiskuntaa: Bogorodsk, Bolšelug, Dodz, Keres, Kortkeros, Madža, Mordino, Namsk, Njobdino, Nivšera, Pezmeg, Podjelsk, Podtybok, Poztykeres, Priozjornyi, Ust-Lektšim, Storoževsk ja Vomyn. Hallinnollinen keskus on Kortkerosin kylä, josta on 48 kilometriä tasavallan pääkaupunkiin Syktyvkariin.
Asukkaista on vuoden 2002 väestönlaskennan mukaan 71,7 % komeja, 22,3 % venäläisiä, 2,4 % ukrainalaisia ja 0,8 % valkovenäläisiä.
Talous perustuu metsävarojen käyttöön, lihan ja maidon tuotantoon sekä maataloustuotteiden jalostukseen.
Kortkerosin kylän itäpuolella sijaitsevan Korkerosin piirin Pezmegin maalaiskunnan alueella toimi vuosina 1937-1941 suuri, jopa 26 300 hengen Loktšimlag pakkotyöleirin (Gulag) hallinto. Pakkotyöläisillä teetettiin erityisesti metsätöitä. Leirille joutuneista useita tuhansia menehtyi, esimerkiksi ruuan puutteeseen. Leirin historiasta muistutetaan nykyisin muun muassa Komin kulttuurikartalla.
Paikallislehtenä ilmestyy komin- ja venäjänkielinen "Zvezda" (”Tähti”).
Koigorodokin piiri
Koigorodokin piiri (, ) on kunnallinen itsehallintoalue Komin tasavallassa Venäjällä. Vuonna 1949 perustetun piirin pinta-ala on 10 400 neliökilometriä. Asukkaita on 9 100 henkeä (vuonna 2009).
Koigorodokin piiri sijaitsee Komin tasavallan eteläosassa. Lännessä se rajoittuu Priluzjen, luoteessa Sysolan, pohjoisessa Syktyvdinin ja koillisessa Kortkerosin piireihin sekä idässä Permin aluepiiriin ja etelässä Kirovin alueeseen.
Piiriin kuuluu 10 maalaiskuntaa: Griva, Kažym, Koigorodok, Koidin, Kom, Kuzjol, Nižni Turunju, Njutšpas, Podz ja Užga. Hallinnollinen keskus on Koigorodokin kylä, josta on 192 kilometriä Syktyvkariin.
Asukkaista on vuoden 2002 väestönlaskennan mukaan 48,0 % venäläisiä, 40,0 % komeja, 4,3 % ukrainalaisia, 2,8 % saksalaisia ja 1,0 % valkovenäläisiä.
Talous perustuu metsänhankintaan.
Knjažpogostin piiri
Knjažpogostin piiri (, ) on kunnallinen itsehallintoalue Komin tasavallassa Venäjällä. Vuonna 1939 perustetun piirin pinta-ala on 24 600 neliökilometriä. Asukkaita on 25 600 henkeä (vuonna 2009).
Knjažpogostin piiri sijaitsee Komin tasavallan keskiosassa. Pohjoisessa se rajoittuu Ust-Tsilman piiriin, idässä Uhtaan, kaakossa Ust-Vymin piiriin, etelässä Syktyvdinin ja Kortkerosin piireihin ja lännessä Udoran piiriin.
Hallinnollinen keskus on Jemvan kaupunki, josta on 130 kilometriä tasavallan pääkaupunkiin Syktyvkariin. Jemvan kaupungin lisäksi piiriin kuuluu Sindorin taajama sekä 10 maalaiskuntaa: Iosser, Knjažpogost, Meštšura, Serjogovo, Šoška, Trakt, Tšinjavoryk, Turja, Vetju ja Vožajol.
Asukkaista on vuoden 2002 väestönlaskennan mukaan 64,4 % venäläisiä, 17,9 % komeja, 7,7 % ukrainalaisia, 2,4 % valkovenäläisiä ja 0,9 % saksalaisia.
Taloudellisesti merkittävintä on bauksiittien louhinta. Lisäksi tuotetaan rakennustarvikkeita, kuitulevyjä ja puupalkkeja.
Usinsk
Usinsk (ven. ja komiksi Усинск) on kaupunki Komin tasavallan pohjoisosassa Venäjällä. Asustuskeskus perustettiin vuonna 1966 ja sai kaupunkioikeudet 1984. Usinsk rajoittuu pohjoisessa Nenetsien autonomiseen piirikuntaan, idässä Intaan, etelässä Petšoran piiriin sekä lounaassa ja lännessä Ižman ja Ust-Tsilman piireihin. Etäisyys Komin pääkaupungista Syktyvkarista on 757 kilometriä.
Vuonna 2005 perustetun Usinskin kaupunkipiirikunnan pinta-ala on 30,6 tuhatta neliökilometriä, ja siihen kuuluu kaupungin lisäksi 1 taajama ja 18 kylää. Asukkaita on (2006) 52,3 tuhatta henkeä, joista vuoden 2002 väestönlaskennan mukaan 54,8 % on venäläisiä, 14,8 % komeja, 10,2 % ukrainalaisia, 7,3 % tataareja ja 1,8 % valkovenäläisiä.
Usinsk on Komin tasavallan maaöljy- ja kaasutuotannon keskus. Suurin osa tasavallan öljystä tulee kaupungin ympäsistössä sijaitsevilta öljykentiltä. Usinsk sijaitsee Usajoen varrella lähellä Usan ja Petšoran yhtymäkohtaa. Sinne johtaa sivurata Vorkutan rautatieltä.
Pyhännän kirkko
Pyhännän kirkko on Siikalatvan seurakunnan kirkko Pyhännän kunnassa. Kirkko on yksi Oulun hiippakunnan tiekirkoista.
Vaikka Keisarillinen senaatti oli jo vuonna 1899 päättänyt jakaa Pyhännän emäseurakunnan Piippolan seurakunnan kolmeen kirkkoherrakuntaan, Piippolaan, Pulkkilaan ja Pyhäntään, Pyhännän seurakunta muodostettiin vasta 1909. Pyhännän kirkon piirustukset laati arkkitehti W. A. Tötterström. Kirkkoa rakennettiin vuosina 1907–1909 haapajärvisen rakennusmestarin Jaakko Jäväjän johdolla. Kirkon vihki käyttöön Oulun piispa Juho Koskimies 1908.
Pyhännän kirkko on tornillinen pitkäkirkko, jossa ei ole erillistä kellotapulia. Tyyliltään se edustaa kansallisromanttista jugendia.
Alttaritaulun "Hyvä paimen" on maalannut vuonna 1916 Kaarlo Metsävainio, josta myöhemmin tuli Oulun suomalaisen yhteiskoulun rehtori. 9-äänikertaiset urut on valmistanut sotkamolainen Urkurakentamo Tuomi, ja ne on hankittu 1979.
Sosnogorsk
Sosnogorsk (ven. ja komiksi Сосного́рск) on kaupunki Komin tasavallassa Venäjällä. Se sijaitsee Ižmajoen rannalla 345 kilometriä tasavallan pääkaupungista Syktyvkarista koilliseen. Kaupunki on Sosnogorskin piirin keskus. Sen kautta kulkee Kotlasin ja Vorkutan välinen rautatie. Asukkaita on 28 100 (vuonna 2009).
Kaupunki on perustettu vuonna 1955 nimellä "Ižma". Nykyisen nimensä se sai vuonna 1957. Sosnogorsk on huomattava rautateiden risteysasema sekä kaasunjalostuksen ja sähköntuotannon keskus.
Petšora (kaupunki)
Petšora ( ja ) on noin 43 000 asukkaan (2010) kaupunki Komin tasavallan koillisosassa Venäjällä. Kaupunki sijaitsee Petšorajoen oikealla rannalla siinä, missä rautatie ylittää joen. Etäisyys tasavallan pääkaupungista Syktyvkarista on 588 kilometriä, koilliseen. Petšora on Petšoran piirin keskus ja tärkeä liikenne- ja energiantuotannon keskus. Se tuottaa 38 % koko tasavallan sähköstä (2005). Huomattava merkitys on myös öljyntuotannolla.
Attignat
Attignat on kunta Ainin departementissa Rhône-Alpesin hallintoalueella. Kunnassa oli 1 924 asukasta vuoden 1999 väestönlaskennassa. Attignatin pinta-ala on 19 neliökilometriä.
Inta
Inta ( ja ) on kaupunki ja samannimisen kaupunkipiirikunnan keskus Komin tasavallassa Venäjällä. Kaupunki on perustettu vuonna 1954. Se sijaitsee tasavallan koillisosassa ja rajoittuu pohjoisessa Nenetsian autonomiseen piirikuntaan, koillisessa Vorkutaan, idässä ja kaakossa Jamalin Nenetsian ja Hanti-Mansian autonomisiin piirikuntiin. Etäisyys Syktyvkarista on 780 kilometriä.
Vuonna 2005 perustetun Intan kaupunkipiirikunnan pinta-ala on 30,1 tuhatta neliökilometriä. Siihen kuuluvat Intan kaupungin lisäksi Kožymin ja Verhnjaja Intan kaupunkimaiset taajamat sekä 20 maaseututaajamaa ja kylää. Asukkaita on (2006) 42,5 tuhatta henkeä, joista vuoden 2002 väestönlaskennan mukaan 68,2 % on venäläisiä, 10,6 % komeja, 10,0 % ukrainalaisia, 2,4 % tataareja ja 2,1 % valkovenäläisiä.
Kaupungin talous perustuu kivihiilen tuotantoon. Sen ehtyessä väkiluku on laskenut jyrkästi (vuonna 1995 asukkaita oli 64,1 tuhatta henkeä). Vuonna 2004 aloitettiin öljyn poraus.
Verhnjaja Intassa on Tšaika-järjestelmän radionavigaatioasema, jonka 460 metrin korkuinen antennitorni on Euroopan toiseksi korkein rakennelma.
Vuktyl
Vyktyl ( ja ) on kaupunki Komin tasavallassa Venäjällä. Se sijaitsee Petšorajoen rannalla 575 kilometriä Syktyvkarista koilliseen. Kaupunki on Vuktylin piirin keskus. Asukkaita on 13 000 henkeä (vuonna 2009).
Kaupunki on perustettu vuonna 1984. Se on Komin tasavallan maakaasun tuotannon keskus. Vuktylistä alkaa Uhtan kautta Toržokiin johtava kaasuputki "Sijanije Severa".
Suomi kesäolympialaisissa 1984
Suomi saavutti kesäolympialaisissa 1984 yhteensä 12 mitalia, joista neljä oli kultaa, kaksi hopeaa ja kuusi pronssia. Kisojen mitalitilastossa Suomi sijoittui 15. sijalle.
Suomen olympiajoukkueeseen kuului 86 urheilijaa, 50 johto- ja valmennustehtävissä toiminutta henkilöä sekä 12 eri urheilumuotojen erikoisliittojen valitsemaa tuomaria. Tennikseen osallistunut Olli Rahnasto ei kuulunut varsinaiseen kisajoukkueeseen.
Bellegarde-sur-Valserine
Bellegarde-sur-Valserine on kunta Ainin departementissa Rhône-Alpesin hallintoalueella. Kunnassa oli 10 846 asukasta vuoden 1999 väestönlaskennassa. Bellegarde-sur-Valserinen pinta-ala on 15 neliökilometriä.
Belley
Belley on kunta Ainin departementissa Rhône-Alpesin hallintoalueella. Kunnassa oli 8 004 asukasta vuoden 1999 väestönlaskennassa. Belleyn pinta-ala on 22 neliökilometriä.
Suomi kesäolympialaisissa 1988
Suomi saavutti kesäolympialaisissa 1988 yhteensä neljä mitalia, joista yksi oli kultaa, yksi hopeaa ja kaksi pronssia. Mitalisaalis oli siihen mennessä Suomen heikoin kesäolympialaisten historiassa. Mexico Citystä 1968 oli tullut yhtä monta mitalia, mutta hopeamitaleita oli silloin kaksi ja pronsseja yksi. Kisojen mitalitilastossa Suomi sijoittui 25. sijalle.
Yhteinen
Béon (Ain)
Béon on kunta Ainin departementissa Rhône-Alpesin hallintoalueella. Kunnassa oli 364 asukasta vuoden 1999 väestönlaskennassa. Béonin pinta-ala on 10 neliökilometriä.
Bey (kunta)
Bey on kunta Ainin departementissa Rhône-Alpesin hallintoalueella Ranskassa. Kunnassa oli 221 asukasta vuoden 1999 väestönlaskennassa. Beyn pinta-ala on kolme neliökilometriä.
Suomi kesäolympialaisissa 1996
Suomi saavutti kesäolympialaisissa 1996 yhteensä neljä mitalia, joista yksi oli kultaa, kaksi hopeaa ja yksi pronssia. Kisojen mitalitilastossa Suomi sijoittui 40. sijalle.
Suomen ainoa kultamitalisti oli keihäänheittäjä Heli Rantanen, josta tuli Suomen kaikkien aikojen ensimmäinen naispuolinen yleisurheilun olympiavoittaja.
Billiat
Billiat on kunta Ainin departementissa Rhône-Alpesin hallintoalueella. Kunnassa oli 448 asukasta vuoden 2008 väestönlaskennassa. Billiatin pinta-ala on 14 neliökilometriä.
La Boisse
La Boisse on kunta Ainin departementissa Rhône-Alpesin hallintoalueella. Kunnassa oli 2 709 asukasta vuoden 1999 väestönlaskennassa. La Boissen pinta-ala on yhdeksän neliökilometriä.
Pariser Zeitung
Pariser Zeitung oli lyhytaikainen sanomalehti, jota julkaisivat toisen maailmansodan aikana Ranskan valloittaneet saksalaisjoukot. Lehden päälevikkialue oli Pariisi. Pariser Zeitung muistetaan parhaiten siitä, että siinä julkaistiin useita juutalaisvastaisia kirjoituksia shakin maailmanmestari Aleksandr Alehinin nimellä.
Jingi naki tatakai
Jingi naki tatakai (aka Battles Without Honour and Humanity aka The Yakuza Papers: Vol.1 - Battles Without Honor and Humanity) on vuonna 1973 ilmestynyt Kinji Fukasakun ohjaama yakuza-elokuva. Se on ensimmäinen osaa "The Yakuza Papers" -nimellä tunnettua elokuvasarjaa. Tarina on sovitettu japanilaisen toimittajan ja entisen yakuzan Koichi Iiboshin lehtijuttusarjasta.
Suomi kesäolympialaisissa 1906
Suomi osallistui vuoden 1906 kesäolympialaisiin neljän yksityisurheilijan ja yhden joukkueenjohtajan voimin. Aiemmin suomalaisia ei ollut olympialaisissa kilpailuissa esiintynyt. Suomalaiset eivät halunneet marssia avajaisissa Venäjän, jonka suuriruhtinaskunta Suomi tuolloin oli, lipun alla. Tilanne ratkaistiin niin, että Suomi marssi kentälle Itävallan lipun alla ja poistui Yhdysvaltain lipun alla. Joukkue saavutti yhteensä neljä mitalia, joista kaksi oli kultaa, yksi hopeaa ja yksi pronssia. Kisojen epävirallisuuden vuoksi näitä mitaleita ei lasketa Suomen virallisten olympialaisten mitalien joukkoon.
Brégnier-Cordon
Brégnier-Cordon on kunta Ainin departementissa Rhône-Alpesin hallintoalueella Ranskassa. Kunnassa oli 566 asukasta vuoden 1999 väestönlaskennassa. Brégnier-Cordonin pinta-ala on 11 neliökilometriä.
Wim Hof
Wim Hof, lempinimeltään "Jäämies" (s. 20. huhtikuuta 1959) on alankomaalainen henkilö, jolla on hallussaan yhdeksän maailmanennätystä, muun muassa pisimmän jääkylvyn ennätys (-6-asteisessa vedessä pelkillä uimahousuilla ja sukelluslaseilla 57 metriä). Hän yritti vuonna 2007 kiivetä Mount Everestin huipulle pelkissä shortseissa, mutta epäonnistui. Hän kiipesi 6.7 kilometrin korkeuteen, mutta joutui keskeyttämään aikaisemmin itseaiheutetun jalkavaivan takia. Vuonna 1999 hän juoksi puolimaratonin pohjoisella napapiirillä Suomessa.
Hof huomasi kykynsä kestää kylmiä olosuhteita jo nuorena. Hänellä on neljä lasta edesmenneen vaimonsa kanssa ja yksi lapsi nykyisen tyttöystävänsä kanssa.
Haloo Helsinki! (albumi)
Haloo Helsinki! on samannimisen yhtyeen esikoisalbumi, joka julkaistiin 13. elokuuta 2008. Se nousi suoraan ensimmäisellä listaviikollaan (34/2008) Suomen virallisen albumilistan kuudennelle sijalle.
Ennen albumin julkaisua lohkotut singlet ovat kaikki olleet isoja hittejä. Ensimmäinen single "Haloo Helsinki!" lähetettiin radioille lokakuussa 2007 ja nousi nopeasti useiden radioiden soittolistoille. Saman teki toinen single "Perjantaina", josta kasvoi kesällä 2008 hitti. Kolmas yhtyeen single on "Vieri vesi vieri" ja sekin on noussut radiokanavien soittolistoille vauhdilla. Neljäntenä singlenä julkaistiin albumin kolmas raita "Yksinäiset".
Finland (Minnesota)
Finland on Minnesotan osavaltiossa Yhdysvalloissa sijaitseva suomalaislähtöisten siirtolaisten perustama kylä. Se on kunnallishallinnoton alue. Kylä sijaitsee Laken piirikunnassa Minnesota State Highway 1:n varrella, noin kuuden kilometrin päässä Yläjärven rannalta. Kylä on perustettu vuonna 1895. Vuosina 1890–1950 sinne tuli paljon suomalaisia maahanmuuttajia. Nykyään se on pieni yhteisö, ja kylässä sijaitsee mm. huoltoasema, motelli, sekatavarakauppa, luterilainen kirkko, neljä kapakkaa, postitoimisto, Organic Consumers Association (Finlandissa perustettu luomuviljelyä kannattava yhdistys) ja Wolf Ridge Environmental Learning Center (luontokeskus). Väkiluku vuonna 2010 oli 195.
Makedonian denaari
Makedonian denaari (MKD) on Makedonian virallinen rahayksikkö. Yksi denaari jakaantuu 100 deniin. Makedonian denaari on ollut Makedonian virallinen rahayksikkö vuodesta 1992 lähtien. Vain vuotta myöhemmin vanha Makedonian denaari (MKN) vaihdettiin Makedonian denaariin (MKD) suhteessa 100:1.50 denin kolikko ei ole ollut käytössä enää vuoden 2013 alusta lähtien.
La Burbanche
La Burbanche on kunta Ainin departementissa Rhône-Alpesin hallintoalueella Ranskassa. Kunnassa oli 56 asukasta vuoden 1999 väestönlaskennassa. La Burbanchen pinta-ala on 11 neliökilometriä.
Cerdon
Cerdon on kunta Ainin departementissa Rhône-Alpesin hallintoalueella Ranskassa. Kunnassa oli 672 asukasta vuoden 1999 väestönlaskennassa. Cerdon in pinta-ala on 12 neliökilometriä.
Íngrid Betancourt
Íngrid Betancourt Pulecio (s. 25. joulukuuta 1961 Bogotá, Kolumbia) on kolumbialais-ranskalainen poliitikko, jonka FARC kidnappasi 23. helmikuuta 2002. Hänet saatiin vapautettua neljäntoista muun panttivangin kanssa 2. heinäkuuta 2008. Betancourt'n tapaus herätti laajaa julkisuutta kansainvälisesti, hänen kaksoiskansalaisuutensa takia erityisesti Ranskassa.
Betancourt syntyi Bogotássa entisen Miss Kolumbian ja poliitikko Yolanda Pulecion tyttärenä.
Betancourt tuli valituksi Kolumbian edustajainhuoneeseen vuonna 1994 sekä senaattiin 1998, ja hän oli presidenttiehdokkaana vuonna 2002. Hän edusti poliittisella urallaan vihreää "Partido Verde Oxigeno" -puoluetta.
Betancourt'lla on edellisestä avioliitostaan Fabrice Delloyen kanssa kaksi lasta: Mélanie (s. 1985) ja Lorenzo (s. 1988). Erottuaan hän meni vuonna 1997 uusiin naimisiin Juan Carlos Lecompten kanssa.
Kaappauksen jälkeen eräs samaan aikaan vangittu kertoi Betancourtille olleen kaappausaikanaan suhteen samaan aikanaan vankina olleen senaattori Luis Eladio Pérezin kanssa.
Betancourtille myönnettiin vuoden 2008 Asturian ruhtinaan palkinto.
Andy Makin
Andy Makin on muusikko, joka muistetaan parhaiten urastaan Adrian Smithin perustaman Psycho Motel-yhtyeen laulajana. Hän lauloi yhtyeen toisella studioalbumeilla "Welcome to the World" joka julkaistiin ennen yhtyeen hajoamista.
Cessy
Cessy on kunta Ainin departementissa Rhône-Alpesin hallintoalueella Ranskassa. Kunnassa oli 2 283 asukasta vuoden 1999 väestönlaskennassa. Cessyn pinta-ala on kuusi neliökilometriä.
Cessyn kunnan alueelle rakennetaan Compact Muon Solenoid-koeasemaa, joka liittyy tutkimuslaitos CERNin maailman suurimpaan hiukkaskiihdyttimeen Large Hadron Collideriin.
Jouko Puhakka (ralliautoilija)
Jouko Puhakka (s. 10. joulukuuta 1962) on suomalainen ralliautoilija ja kartanlukija. Hän on nelinkertainen ralliautoilun Suomen mestari isossa N-ryhmässä ja hallitsi kilpailuja pitkälti koko 1990-luvun. Vuosina 1992 - 2002 Puhakka voitti 44 N-ryhmän osakilpailua, kun samanaikaisesti kaikki muut kuljettajat voittivat yhteensä vain 43 osakilpailua. Puhakan ajotyyli on tunnetusti näyttävä ja hänen rohkeat ajolinjansa tekivät hänet tunnetuksi ralliyleisön piirissä.
Rallin SM-sarjan lisäksi Puhakka on osallistunut 15 Rallin maailmanmestaruussarjan osakilpailuun kuljettajana ja kerran kartanlukijana, 11 kertaa (vuosina 1991 - 2001) Suomen ralliin ja vuonna 1999 myös Ruotsin, Portugalin, Katalonian ja Korsikan ralleihin. Ryhmävoittoon Puhakka ylsi kolme kertaa Suomen rallissa ja kerran Ruotsin rallissa, parhaan kokonaiskilpailusijoituksensa ollessa 9:s vuonna 1997 Jyväskylässä.RallyBase Tjeerd van der Zee (2001-2007). 3. heinäkuuta, 2008.
Talud-tablero
Talud-tablero oli muinaisten Mesoamerikan intiaanikansojen suosima tapa rakentaa porraspyramidi. "Talud-tablero"-tyylissä ulkonevat pöytämäiset tasanteet ja viistot
pyramidin seinät vuorottelivat. "Talud" on viisto osa, "tablero" pöytämäinen tasanne.
Tyyli kehittyi Tlaxcalan-Pueblan alueella, ja Teotihuacán omaksui sen ja levitti sitä laajalle alueelle.
Ceyzériat
Ceyzériat on kunta Ainin departementissa Rhône-Alpesin hallintoalueella Ranskassa. Kunnassa oli 2 390 asukasta vuoden 1999 väestönlaskennassa. Ceyzériatin pinta-ala on 9 neliökilometriä.
Chalamont
Chalamont on kunta Ainin departementissa Rhône-Alpesin hallintoalueella Ranskassa. Kunnassa oli 2 323 asukasta vuoden 2009 väestönlaskennassa. Chalamontin pinta-ala on 33 neliökilometriä.
Chaley
Chaley on kunta Ainin departementissa Rhône-Alpesin hallintoalueella Ranskassa. Kunnassa oli 106 asukasta vuoden 1999 väestönlaskennassa. Chaleyn pinta-ala on 5 neliökilometriä.
Makedonialaiset
Makedonialaiset (joskus kutsutaan myös nimellä Makedonian slaavit) on slaavilainen kansa joka asustaa pääosin Makedonian tasavallassa, jonka väestöstä se muodostaa yli 60 %. Makedonialaisia arvioidaan olevan kahdesta kahteen ja puoleen miljoonaan. Suurin osa makedonialaisista on ortodokseja, muslimeita ja protestantteja. Makedonialaisten äidinkieli on makedonia.
Tämän lisäksi makedoniaa tai sille läheisiä slaavimurteita puhuvia henkilöitä asuu Pohjois-Kreikassa kymmeniätuhansia, joidenkin lähteiden mukaan jopa yli 200 000. Kreikan hallitus ei tunnusta slaavivähemmistön olemassaoloa, ja kysymys on poliittisesti hyvin herkkäluonteinen.
Challes-la-Montagne
Challes-la-Montagne on kunta Ainin departementissa Rhône-Alpesin hallintoalueella Ranskassa. Kunnassa oli 200 asukasta vuoden 1999 väestönlaskennassa. Challes-la-Montagnen pinta-ala on kahdeksan neliökilometriä.
Kunnan nimi oli aiemmin lyhyesti Challes, mutta sen nimi vaihdettiin 7. heinäkuuta 2006.
Challex
Challex on kunta Ainin departementissa Rhône-Alpesin hallintoalueella Ranskassa. Kunnassa oli 1 057 asukasta vuoden 1999 väestönlaskennassa. Väestötiheys oli 122 as./km². Challexin pinta-ala on 8,67 neliökilometriä. Kunnan pormestarina toimii vuosina 2008–2014 Pierre Dumarest. Kunnan matalin kohta sijaitsee 330 metrissä ja korkein 516 metrissä.
Champdor-Corcelles
Champdor-Corcelles on kunta itäisessä Ranskassa Ainin departementissa Auvergne-Rhône-Alpesin alueella.
Kunta muodostettiin 1. tammikuuta 2016 kun kaksi kuntaa Champdor ja Corcelles yhdistyivät.
Iittalan rautatieasema
Iittalan rautatieasema on Hämeenlinnassa entisen Kalvolan kunnan alueella sijaitseva Suomen rataverkon liikennepaikka, jolla nykyään pysähtyvät Helsingin ja Riihimäen välillä liikennöivien R-lähijunien Tampereelle jatkavat vuorot. Kumpaankin suuntaan kulkee 6-7 vuoroa päivässä. Helsinkiin liikennöidään raiteelta 1 ja Tampereelle raiteelta 2.
Iittalan pysäkki perustettiin vuonna 1882 samannimiseen kylään, parin kilometrin päähän Kalvolan kirkosta. Pysäkin lähellä sijaitsi vuonna 1881 perustettu Iittalan lasitehdas. Pysäkki korotettiin asemaksi vuonna 1888. Alkuperäisen asemarakennuksen suunnitteli arkkitehti Knut Nylander, ja rakennusta laajennettiin myöhemmin. Asemalla vuonna 1940 sattunut onnettomuus vaati 31 ihmisen hengen. Kuurilassa lähellä Iittalaa sattui 1957 toinen onnettomuus.
Tavaramakasiini toimi Iittalassa sekä rautatie- että linja-autoasemana vuodesta 1973, jolloin huonokuntoiseksi todettu vanha asemarakennus myytiin huutokaupalla purettavaksi. Iittalan asema muutettiin miehittämättömäksi vuonna 1990, tavaraliikenne lopetettiin seuraavana vuonna ja liikennepaikan sivuraiteet purettiin vuonna 1997. Aseman vieressä oleva tavaramakasiini tuhopoltettiin vuonna 2003.
Iittala
Iittala on Hämeenlinnan kaupunkiin kuuluvan entisen Kalvolan kunnan keskustaajama ja suurin kylä. Iittalan taajamassa oli vuoden 2011 lopussa 2 360 asukasta.
Taajamassa sijaitsee Iittalan lasitehdas ja Iittalan lasikeskus. Taajaman kautta kulkee Riihimäki–Tampere-rata, joka on osa Suomen päärataa, ja siellä on Iittalan rautatieasema. Iittala liitettiin muun Kalvolan mukana Hämeenlinnaan kuntaliitoksessa vuonna 2009.
Iittalaan valmistui syksyllä 2017 hyvinvointikeskus Sauvola, jonka palvelut korvasivat muun muassa palvelukoti Koivurinteen toiminnan. Sauvolan hyvinvointikeskus sijaitsee Sauvalan aukiolla.
La Chapelle-du-Châtelard
La Chapelle-du-Châtelard on kunta Ainin departementissa Rhône-Alpesin hallintoalueella Ranskassa. Kunnassa oli 263 asukasta vuoden 1999 väestönlaskennassa. La Chapelle-du-Châtelardin pinta-ala on 13 neliökilometriä.
Matti Rag Paananen
Matti Rag Paananen (s. 9. marraskuuta 1939 Turku) on suomalainen säveltäjä, sovittaja, pianisti, runoilija ja taidemaalari. Hän on säveltänyt seitsemän sinfoniaa, pienimuotoisempia teoksia ja säveltänyt ja sovittanut kappaleita muun muassa Taru Valjakalle ja Anneli Saaristolle. Hänen tunnetuimpia teoksiaan ovat Saariston levyttämät Federico Garcia Lorcan runoihin sävelletyt laulut sekä lauluteos "Kalevala-sarja".
Hän aloitti muusikonuransa kapakkapianistina 1960-luvun alussa. Hän soitti tuohon aikaan bändinsä kanssa jazzia ja ragtimea, josta hän sai lisänimensä.
Paananen saa usein ideat sinfonioihinsa eksoottisista aiheista, esimerkiksi "Robinson Crusoe" -sinfonian hän sävelsi vietettyään aikaa samalla saarella jolle Robinson Crusoe kirjan mukaan haaksirikkoutui. Hänen musiikkiaan on kuultu elokuvassa "Rakastunut rampa" vuodelta 1975 sekä televisiosarjassa "Vihreän kullan maa". Hän on myös maalannut laulujaan tauluiksi.
Paananen teki 10 vuotta huumeidenvastaista valistustyötä vaimonsa kanssa heidän tyttärensä kuoltua niihin vuonna 1987. Hän sai Turun kaupungin taidepalkinnon vuonna 1985 ja valtion taiteilijaeläkkeen vuonna 1999.
Matti Paananen
Matti Paananen voi tarkoittaa seuraavia henkilöitä:
Château-Gaillard (Ain)
Château-Gaillard on kunta Ainin departementissa Rhône-Alpesin hallintoalueella Ranskassa. Kunnassa oli 1 370 asukasta vuoden 1999 väestönlaskennassa. Château-Gaillardin pinta-ala on 16 neliökilometriä.
Rainer Schüttler
Rainer Schüttler (s. 25. huhtikuuta 1976 Korbach) on saksalainen tennispelaaja. Hän oli parhaimmillaan maailmanlistalla viidentenä huhtikuussa 2004.
Schüttler´ylsi urallaan kerran Grand Slam -turnauksen loppuotteluun. Australian avoimissa 2003 hän sai kolmannella kierroksella luovutusvoiton Marat Safinista ja voitti sitten James Blaken, David Nalbandianin ja Andy Roddickin. Loppuottelussa Andre Agassi oli parempi eräluvuin 2–6, 2–6, 1–6. Samana vuonna Schüttler ylsi neljännelle kierrokselle kolmessa muussakin Grand Slam -turnauksessa, mutta hävisi joka kerta alankomaalaiselle pelaajalle, Ranskassa Martin Verkerkille ja muutoin Sjeng Schalkenille.
Neljännelle kierrokselle Schüttler pääsi myös Australian avoimissa 2001. Viimeisin menestys oli vuoden 2008 Wimbledonista, jossa hän pääsi välieriin voitettuaan yhdeksänneksi sijoitetun James Blaken toisella kierroksella ja sen jälkeen sijoittamattomat Guillermo García-Lópezin, Janko Tipsarevićin ja Arnaud Clémentin. Välierissä Rafael Nadal voitti hänet eräluvuin 1–6, 6–7(3), 4–6.
Schüttler voitti ammattilaisurallaan neljä ATP-kiertueen kaksinpeliturnausta vuosina 1999–2003 sekä neljä nelinpeliturnausta vuosina 2001–2008. Ateenan olympialaisissa 2004 hän voitti hopeaa nelinpelissä.
Schüttler kertoi uransa lopettamisesta lokakuussa 2012. Hän pelasi viimeiset ottelunsa tammikuussa samana vuonna.
Châtenay (Ain)
Châtenay on kunta Ainin departementissa Rhône-Alpesin hallintoalueella Ranskassa. Kunnassa oli 308 asukasta vuoden 1999 väestönlaskennassa. Châtenayn pinta-ala on 15 neliökilometriä.
Monte Blue
Monte Blue (oikealta nimeltään Gerard Montgomery Blue, 11. tammikuuta 1887 Indianapolis, Indiana – 18. helmikuuta 1963 Milwaukee, Wisconsin) oli yhdysvaltalainen elokuvanäyttelijä, joka näytteli romanttista miespääosaa monissa elokuvissaan.
Bluen isä kuoli pojan ollessa 8-vuotias ja hänen äitinsä jäi viiden lapsen yksinhuoltajaksi. Koska äiti ei pystynyt elättämään viittä lasta, Blue ja hänen veljensä lähtivät "Soldier's and Sailor's Children's Home" -koulukotiin. Ennen elokuva-alalle siirtymistä Blue työskenteli useissa eri ammateissa, kuten palomiehenä, rautateiden rakentajana ja kaivosmiehenä. Lopulta hän päätyi D. W. Griffithin studiolle, jossa hän teki hanttihommia aina tarvittaessa.
Hänen ensimmäinen elokuvansa oli D. W. Griffithin "Kansakunnan synty", jossa hän toimi sijaisnäyttelijänä. Blue sai myös pienen roolin Griffithin elokuvaan "Suvaitsemattomuus". Esitettyään Dantonia elokuvassa "Orpolapset" hän alkoi saada päärooleja ja hän pääsi näyttelemään Clara Bow'n, Gloria Swansonin ja Norma Shearerin rinnalle. Blue oli harvoja mykkäelokuvakauden tähtinäyttelijöistä, joiden ura jatkui äänielokuvien tulon myötä. Hän jatkoi elokvuien parissa vuoteen 1954 asti, jonka jälkeen hän vetäytyi eläkkeelle. Eläkkeellä ollessaan hän teki satunnaisia esiintymisiä televisio-ohjelmissa.
Blue kuoli sydäninfarktiin 76-vuotiaana vuonna 1963.
Châtillon-la-Palud
Châtillon-la-Palud on kunta Ainin departementissa Rhône-Alpesin hallintoalueella Ranskassa. Kunnassa oli 1 074 asukasta vuoden 1999 väestönlaskennassa. Châtillon-la-Paludin pinta-ala on 14 neliökilometriä.
Châtillon-sur-Chalaronne
Châtillon-sur-Chalaronne on kunta Ainin departementissa Rhône-Alpesin hallintoalueella Ranskassa. Kunnassa oli 4 137 asukasta vuoden 1999 väestönlaskennassa. Châtillon-sur-Chalaronnen pinta-ala on 18 neliökilometriä.
DFDS LISCO
DFDS LISCO oli liettualainen laivayhtiö. Yhtiö liikennöi kuudella aluksellaan eteläisellä Itämerellä Liettuan, Saksan ja Ruotsin välillä. 
DFDS LISCO syntyi vuonna 2001, kun DFDS Tor Line osti Liettuan suurimman laivayhtiön, Lithuanian Shipping Companyn (LISCO).
DFDS LISCO siirtyi 13. heinäkuuta 2010 historiaan, kun DFDS-konsernin laivaliikennetoiminnot yhdistettiin. Näin siitä tuli osa uutta DFDS Seaways-yksikköä. Myöhemmin DFDS LISCO-brändi muiden yhdistettyjen brändien kanssa katoaa lopullisesti ja korvautuu DFDS Seaways-brändillä.
Chavornay (Ain)
Chavornay on kunta Ainin departementissa Rhône-Alpesin hallintoalueella Ranskassa. Kunnassa oli 174 asukasta vuoden 1999 väestönlaskennassa. Chavornayn pinta-ala on kahdeksan neliökilometriä.
Karl Allgöwer
Karl Allgöwer (s. 5. tammikuuta 1957) on entinen saksalainen jalkapalloilija. Hänen seuroinaan olivat Stuttgarter Kickers (1977–1980) ja VfB Stuttgart (1980–1991).
Länsi-Saksan jalkapallomaajoukkueen kanssa Allgöwer ylsi vuonna 1986 toiseksi maailmanmestaruuskilpailuissa Meksikossa. Hän nousi jälleen otsikoihin vuonna 2006 jouduttuaan Stuttgartissa aseistetun ryöstön uhriksi.
Lance Deal
Lance Deal (s. 21. elokuuta 1961 Riverton, Wyoming) on entinen yhdysvaltalainen moukarinheittäjä. Hän voitti hopeaa kesäolympialaisissa Atlantassa vuonna 1996. Hän osallistui myös vuoden 1988, 1992 ja 2000 olympialaisiin. Lance Dealin ennätys on 82,52 m vuodelta 1996.
Abha
Abha () on kaupunki eteläisessä Saudi-Arabiassa. Se on Asirin provinssin pääkaupunki. Kaupunki sijaitsee 80 kilometriä Punaiseltamereltä itään ja 850 kilometriä Riadista lounaaseen. Abha on al-Hijāz vuoriston länsilaidalla noin 2 200 metriä merenpinnan yläpuolella ja kumpareet ympäröivät kaupunkia. Kaupungin lähellä Wadi Abhan laaksossa on puutarhoja, peltoja ja puroja. Lähistöllä on metsiä ja kaupunkia ympäröivillä harjanteilla on linnoituksia. Kaupunki siirtyi ensimmäisen maailmansodan jälkeen 1920 ottomaanivallasta Abd al-Aziz ibn Saudin johdolla puritaanimuslimeiksi katsottujen wahhabien valvontaan.
Korkeamman sijaintinsa johdosta ilma on viileämpää, luonto vihreää ja ilma on utuisempaa kuin pääosassa Saudi-Arabiaa. Abha on suosittu pakopaikka kesäpaahteilta niin monille saudeille kuin Persianlahden maiden arabeilekin. Vuoden 2010 väestönlaskennan mukaan kaupungissa asui 236 157 ihmistä.
Abhassa talot on suurimmaksi osaksi tehty kivestä ja rakennettu käsin. Jotkut talot ovat yli 300 vuotta vanhoja ja edelleen asuttuja. Kaupunki on tunnettu toristaan, joka on auki päivittäin ja jossa myydään muassa vihanneksia, hedelmiä ja kahvipapuja.
Kaupungissa toimii Kuningas Khalidin yliopisto, joka on perustettu 1999.
Miikka Lindholm
Miikka Lindholm (s. 21. kesäkuuta 1980 Espoo) on suomalainen jääkiekkoilija. Lindholm on nopea pelaaja. Hän tekee yleensä suurimman osan maaleistaan läpiajoista. Herrasmiespelaajana tunnettu Lindholm ottaa vain muutaman jäähyn kaudessa.
Lindholm pelasi juniorivuotensa Keravan Shakersissa ja kuului joukkueensa parhaimmistoon Heikki Löfmanin kanssa. Lindholm pelasi viimeisen Shakers -kautensa aikana myös 16-vuotiaiden maajoukkueessa kaksi ikäluokan kolmesta turnauksesta ja teki kuudessa ottelussaan viisi maalia. Shakersin hyvää menestystä ihmeteltiin ja Helsingin suurseurat ottivat Shakersin lupaukset junioreihinsa. Lindholm siirtyi HIFK:n B-junioreihin, mutta kun peli ei alkanut kulkemaan helsinkiläisseurassa, koitti siirto Kiekko-Espooseen. Vaikeasta kaudesta huolimatta Lindholm pääsi näyttämään taitojaan nuorten maajoukkueessa neljän pelin verran. Seuraavalla kaudella hän kuuluikin jo Kiekko-Espoon A-nuorien avainpelaajiin ja pääsi mukaan alle 18-vuotiaiden EM-kisoihin Ruotsiin. Lindolm oli hopeaa saavuttaneen Leijona-miehistön avainpelaajia. Hän jatkoi myös kauden 1998–1999 Bluesiksi muuttuneen espoolaisseuran A-junioreissa ja pääsi useaan otteeseen nuorten maajoukkueen mukaan. Lindholm pelasi myös Bluesin liigajoukkueessa kahden ottelun ajan.
Lindholm aloitti uransa miesten sarjoissa kaudella 1999–2000 KJT:ssä I-divisioonassa. Hyvillä peliesityksillään hän pelasi itselleen paikan joulukuun alle 20-vuotiaiden MM-kisoihin.
Kaudeksi 2000–2001 Lindholmille avautui rapakon takaa mahdollisuus pelata ja opiskella. Hän pelasi yhdessä vanhan aisaparinsa Heikki Löfmanin kanssa CHA-sarjassa Minnesotassa. Seuraavat kaksi kautta Lindholm pelasi KJT:ssä ja kauden 2003–2004 Kiekko-Vantaassa. Kauden 2004–2005 alku ei sujunut Vantaalla odotetusti ja mies siirtyi loppukaudeksi Italiaan.
Kesällä 2005 Lindholm oli Pelicansissa try-outilla, mutta Pitsiturnauksessa annetut näytöt eivät riittäneet ja hän aloitti kauden 2005–2006 Järvenpään Haukoissa. Lindholm siirtyi kuitenkin loppukaudesta Sveitsiin. Kaksi seuraavaa kautta Lindholm pelasi KooKoossa, mutta loukkaantumiset sotkivat hänen kautensa. Kauden 2008–2009 Lindholm hyökkäsi Mikkelin Jukureissa kuten myös kaksi seuraavaa kautta. Kaudeksi 2011–2012 hän siirtyi Suomi-sarjan HC Keski-Uusimaahan.
Lindholm on harrastanut kesälajinaan rullakiekkoa. Hän sai tililleen harjoitusmaaotteluita 2005 ja 2006, mutta rullakiekon SM-liigassa Mahtiankkoissa pelannut hyökkääjä ei mahtunut vielä tuolloin Leijonien MM-kisamiehistöön. Lindholm teki MM-debyyttinsä MM-kisoissa vuonna 2007 Saksassa, kun Suomi hävisi jatkoajalla mestaruuden Ruotsille. Lindholm keräsi turnauksen kuudesta ottelusta tehot 1+1.
Fernando Gomes
Fernando Mendes Soares Gomes (s. 22. marraskuuta 1956 Porto) on entinen portugalilainen jalkapalloilija. Hän edusti lähes koko uransa ajan syntymäkaupunkinsa jalkapalloseuraa FC Portoa, neljää vuotta lukuun ottamatta. Muut seurat olivat Sporting Gijón ja Sporting Clube de Portugal. Hän edusti myös Portugalin jalkapallomaajoukkuetta ja teki 13 maalia 48:ssa ottelussa.
Raoul Servais
Raoul Servais (s. 1. toukokuuta 1928) on belgialainen elokuvaohjaaja, -käsikirjoittaja ja -tuottaja sekä animaattori. Hän syntyi Ostendissa ja opiskeli Ghentin kuninkaallisessa taideakatemiassa.
Servais on tullut tunnetuksi animaatioelokuvillaan, joilla hän on voittanut useita palkintoja. Vuonna 1979 hän sai "Harpya"-animaatiollaan Cannesin elokuvajuhlien parhaan lyhytelokuvan Kultaisen palmun.
Rheinfelden (Sveitsi)
Rheinfelden on kaupunki Sveitsissä. Se sijaitsee Aargaun kantonissa, Reinin rannalla, joka on samalla Saksan ja Sveitsin raja. Rheinfelden sijaitsee noin 15 kilometriä Baselista itään. Vastapäätä Reinin toisella rannalla sijaitsee samanniminen kaupunki Saksassa.
Kunnan pinta-ala on 16,03 km² ja vuoden 2011 lopulla siellä asui 12 034 asukasta.
A. C. Lyles
Andrew Craddock ”A. C.” Lyles (17. toukokuuta 1918 – 27. syyskuuta 2013 Los Angeles) oli yhdysvaltalainen elokuvatuottaja. Hänelle myönnettiin Golden Boot -palkinnon (1992) lisäksi vuonna 1988 tähti Hollywood Walk of Famella.
Pitkän uran Paramount Picturesissa luonut Lyles tuli tunnetuksi työstään länkkäreissä.
Frederik Ndoci
Frederik Ndoci (s. 9. helmikuuta 1960 Shkodër, Albanian sosialistinen kansantasavalta) on albanialainen laulaja, joka edusti maatansa Eurovision laulukilpailussa Helsingissä 2007 kappaleella "Hear My Plea". Hän ei päässyt semifinaalista finaaliin.
Frederik Ndocin kotisivut
Mestarien liigan kausi 2008–2009
Mestarien liigan kausi 2008–2009 oli Mestarien liigan 17. kausi ja Euroopassa pelattavan jalkapallocupin 54. kausi. Finaali pelattiin Rooman Olympiastadionilla 27. toukokuuta 2009, jossa kohtasivat Barcelona ja hallitseva mestari Manchester United. Barcelona voitti ottelun 2–0 ja varmisti seurahistoriansa kolmannen Mestarien liigan voiton.
Ensimmäiset osaottelut pelattiin 15. ja 16. heinäkuuta 2008. Toiset osaottelut pelattiin 22. ja 23. heinäkuuta 2008.
Ensimmäiset osaottelut pelattiin 29. ja 30. heinäkuuta 2008. Toiset osaottelut pelattiin 5. ja 6. elokuuta 2008.
Ensimmäiset osaottelut pelattiin 12. ja 13. elokuuta 2008. Toiset osaottelut pelattiin 26. ja 27. elokuuta 2008.
Joukkueet jaetaan kahdeksaan neljän joukkueen lohkoon, joissa lohkojen joukkueet pelaavat toisiaan vastaan koti- ja vierasottelun. Jokaisen lohkon kaksi parasta pääsevät pudotuspelien neljännesvälieriin. Lohkon kolmanneksi sijoittuvat pääsevät UEFA Cupin kolmannelle kierrokselle ja neljänneksi sijoittuvat putoavat pois.
Jos lohkoissa päädytään tasapisteisiin, lohkosijoitukset ratkaistaan seuraavasti:
Kahdeksasta lohkoista kaksi parasta eli yhteensä 16 joukkuetta selviytyi pudotuspeleihin. Kaikki ottelut, paitsi finaali, pelattiin kaksiosaisena. Joukkueet pelasivat toisiaan vastaan kotona ja vieraissa. Ensimmäiselle kierrokselle samaan ottelupariin ei voinut päästä arvonnasta kahta joukkuetta samasta maasta.
Ensimmäisen pudotuspelikierroksen arvonta suoritettiin 19. joulukuuta 2008. Ensimmäiset osaottelut pelattiin 24. ja 25. helmikuuta 2009. Toiset osaottelut pelattiin 10. ja 11. maaliskuuta 2009.
Toisen pudotuspelikierroksen arvonta suoritettiin 20. maaliskuuta 2009. Ensimmäiset osaottelut pelattiin 7. ja 8. huhtikuuta 2009. Toiset osaottelut pelattiin 14. ja 15. huhtikuuta 2009.
Kolmannen pudotuspelikierroksen arvonta suoritettiin myös 20. maaliskuuta 2009. Ensimmäiset osaottelut pelattiin 28. ja 29. huhtikuuta 2009. Toiset osaottelut pelattiin 5. ja 6. toukokuuta 2009.
Mestarien liigan finaali pelattiin Rooman Olympiastadionilla 27. toukokuuta 2009. Viidennen kerran peräkkäin vähintään yksi englantilainen joukkue selvitti tiensä finaaliin. Manchester United oli ensimmäinen joukkue, joka eteni puolustavana mestarina finaaliin sitten Juventuksen kaudella 1996–1997.
Parhaat maalintekijät Mestarien liigan kaudella 2008–2009 (vain lohkovaihe ja pudotuspelit):
Jonathan Bennett (näyttelijä)
Jonathan D. Bennett (s. 10. kesäkuuta 1981) on yhdysvaltalainen näyttelijä.
Bennett syntyi Toledossa, Ohiossa. Hän esiintyi ensimmäistä kertaa näytelmässä ollessaan seitsemännellä luokalla North Carolinassa. Vähän ajan päästä hän muutti Rossfordiin, Ohioon, missä hän kävi Rossfordin lukiota. Hän valmistui 1999 ja meni Otterbein yliopistoon, missä hän opiskeli teatteriohjelmassa. Yliopiston jälkeen hän muutti New Yorkiin harjoittaakseen näyttelijätaitojaan.
Kuuden kuukauden jälkeen hän sai roolin saippuaoopperasarjasta "All My Children" J.R. Chandlerinä (vuosina 2001–2002). Sen jälkeen hän on saanut vierailla eri televisiosarjoissa, mukaan lukien , Smallville, Deceptioni ja Veronica Mars. Hän näytteli Aaron Samuelsia menestyselokuvassa Mean Girls (2004), ja sitten alkoi ilmestyä Villi tusina 2 (2005) ja Haaksirikkohuijaus (2005). Bennetin uusimmassa elokuvassa, The Dukes of Hazzard: The Beginning, hän näyttelee Bo Dukea. Bennet asuu Los Angelsin alueella.
Eri esittäjiä
Eri esittäjiä on musiikkiteollisuudessa käytettävä nimitys, jota käytetään useamman muusikon tai yhtyeen kappaleista koostetusta kokoelma-albumista tai yhteistyössä tekemästä kappaleesta. Eri esittäjien kokoelma-albumit on usein koostettu tietyn musiikkityylin tai aikakauden mukaan.
Lyhenteitä V.A. tai V/A käytetään englanninkielisen termin "various artists" mukaan.
Himalajanhaikara
Himalajanhaikara ("Ardea insignis") on äärimmäisen uhanalainen eteläisellä Himalajalla Bhutanin, Intian, Bangladeshin ja Myanmarin alueilla elävä pelikaanilintu.
Kooltaan himalajanhaikara on noin 127 cm. Lajin vatsa ja kurkku ovat väritykseltään valkoiset. Selkä on musta ja pitkä kaula on väriltään tumman harmaa. Himalajanhaikaran nokka on pitkä ja väriltään päältä musta ja alta oranssi. Linnun koivet ovat pitkät ja mustat. Ulkonäöltään himalajanhaikara muistuttaa paksunokkahaikaraa ("Ardea sumatrana"), mutta eroaa siitä valkoisen vatsansa perusteella. Himalajanhaikaran ääni on matala ja syvä "ok ok ok urrrrrr" .
Himalajanhaikaran elinympäristöä ovat useimmiten hiekka- tai sorapohjaiset joet usein subtrooppisten metsien läheisyydessä. Pääosin linnut elävät yhdyskunnissa, mutta saattavat hajaantua talveksi pienemmiksi parviksi. Lajin tiedetään viettävän lisääntymis- ja sulkasatoajan mäntyjä kasvavissa metsissä .
Himalajanhaikarakannan kooksi arvioidaan noin 50–250 yksilöä . Pääuhka linnulle on jokiympäristöjen tuhoutuminen muun muassa saastumisen, vesistörakentamisen ja vesikuljetusten takia. Lisäksi vesilintujen ampumien on suosittu harrastus Myanmarissa
Nautakiiliäinen
Nautakiiliäinen ("Hypoderma bovis"), kansanomaisesti myös häntäkärpänen tai perskärpänen, on mehiläismäinen kiiliäisiin kuuluva kärpänen, jonka toukat loisivat nautaeläimissä. Kiiliäisen toukkaa kutsutaan myös nimellä permu. Poroissa elävä vastaava loinen on nimeltään kurmupaarma eli porokiiläinen.
__notoc__
Suurikokoinen ja karvainen nautakiiliäinen liimaa munansa yleensä isäntäeläimen takapuoleen tai -reisiin. Noin neljän päivän kuluttua kuoriutuva toukka tunkeutuu isännän ihon läpi ja vaeltaa usean kuukauden aikana sen selkänahan alle. Toisessa toukkavaiheessa se poraa ihoon hengitysreiän ja kolmannen toukkavaiheen jälkeen kehittyy 4–11 viikon aikana esikoteloksi. Täysikasvuinen toukka on noin 30 mm mittainen. Esikotelo tunkeutuu ulos isännästä ja maahan pudottuaan hakee itselleen piilopaikan ja koteloituu. Kotelo kestää −28° C:n pakkasen. Kuoriutunut nautakiiliäinen elää kolmesta viiteen päivää.
Suomessa nautakiiliäisiä ei ole tavattu vuosikymmeniin, mutta porojen vastaava kurmu on yleinen loinen. Kurmu on herkkä ivermektiinivalmisteilla, ja oletettavasti myös nautakiiliäinen saataisiin häädettyä samoilla lääkkeillä.
Kuvaannollisesti hyönteisen nimeä häntäkärpänen on käytetty merkitsemään kintereillä häiritsevästi hyörivää ihmistä sekä hännystelijää.
Horrorscope
Horrorscope on thrash metal -yhtye Overkillin vuonna 1991 julkaistu kuudes studioalbumi. Vaikka yksi yhtyeen tärkeimmistä jäsenistä, kitaristi ja säveltäjä Bobby Gustafson, lähtikin edellisen albumin jälkeen, yhtye onnistui silti tekemään levyn, jonka monet kannattajat katsovat kuuluvan yhtyeen parhaimmistoon.
Edeltäjänsä "The Years of Decayn" tavoin albumin tuotti Terry Date. Uusien kitaristien (Cannavino & Gant) tulon myötä yhtyeen soundi muuttui hieman, mutta pysyi silti tunnistettavana. Albumi lienee yksi yhtyeen teknisimmistä soitoltaan ja kappalerakenteiltaan.
Under the Influence
Under the Influence on thrash metal -yhtye Overkillin vuonna 1988 ilmestynyt neljäs studioalbumi. Kappale "Hello From the Gutter" julkaistiin singlenä, ja sai jonkin verran soittoaikaa MTV:llä.
Vaikka edellisellä levyllä "Taking Over" kuultiinkin hieman kunnianhimoisempia kappalerakenteita, oli "Under the Influence" jonkinlainen täyskäännös kohtiin yhtyeen alkuaikojen punk-vaikutteisempaa tuotantoa. Vanhan koulun thrash-ystävät pitivät kyllä levystä, mutta kaikkia kriitikoita yhtyeen tyylisuunnan pelkistäminen ei miellyttänyt.
Kaikki kappaleet kirjoittaneet D.D. Verni, Bobby Ellsworth ja Bobby Gustafson.
Stuart Milner-Barry
Sir (Philip) Stuart Milner-Barry OBE CB KCVO (20. syyskuuta 1906 – 25. maaliskuuta 1995) oli brittiläinen shakinpelaaja, shakkikirjailija, koodinmurtaja toisessa maailmansodassa sekä valtion virkamies. Milner-Barry toimi sodan aikana Bletchley Parkissa ja oli "Hut 6":n johdossa. Ryhmä oli vastuussa saksalaisten käyttämän Enigma-salausjärjestelmän murtamisesta. Sodan jälkeen Milner-Barry työskenteli muun muassa valtiovarainministeriön virkamiehenä. Shakin saralla hän edusti Englantia kansainvälisissä turnauksissa ja antoi nimensä kolmelle avausmuunnelmalle.
Pekka Väyrynen
Pekka Väyrynen (myös taiteilijanimellä Lonely Wolf; s. 5. heinäkuuta 1948 Kemijärvi) on suomalainen kuvataiteilija ja taidemaalari. Hän on myös järjestöaktiivi.
Väyrysen teoksia oli ensi kertaa esillä 1979 galleria Strindbergissä Helsingissä. Hän ei ole saanut taiteilijakoulutusta mutta on pitänyt yksinäyttelyitä ja osallistunut yhteisnäyttelyihin ja hänen teoksiaan on julkisissa kokoelmissa.
Väyrynen on julkaissut 2002 omakustanteena cd:n "Music of Lonely Wolf"
Väyrysen vanhemmat ovat Veikko Väyrynen ja Elna Väyrynen, o.s. Rytilahti. Hänen puolisonsa on Arja-Liisa Vastamaa.
Mika ja Turkka Mali
Mika ja Turkka Mali on suomalainen lauluduo, jonka artistit ovat veljekset Mika ja Turkka Mali. He ovat erityisesti tunnettuja Forssaan liittyvistä kappaleistaan sekä Vladimir Vysotskin laulujen käännöksistä. Molemmat laulajat ovat esiintyneet ja levyttäneet myös erikseen. Vuonna 1992 levytetty "Näin käy haaveiden" sisältää amerikkalaisen kulttilaulajan Harry Chapinin lauluja.
Hi-MD
Hi-MD on Sonyn vuoden 2004 tammikuussa julkistama tallennusformaatti MiniDiscin päivitys
. Formaatti julkistettiin myöhemmin samana vuonna ja sitä tukevat laitteet kykenivät käyttämään uusia yhden gigatavun Hi-MD-levyjä, jotka ulkoisesti muistuttivat Minidiscejä.Hi-MD tarjoaa monia tallennusmuotoja äänen nauhoittamiseksi: PCM, Hi-SP ja Hi-LP, jotka voidaan valita suoraan tallennuslaitteesta. PCM on laadultaan paras muoto, sitten Hi-SP (oletus) ja viimeiseksi Hi-LP.Jokainen nimetyistä tallennusmenetelmistä löytyy suoraan jokaisesta Hi-MD laitteesta. Lisää bittinopeuksia pakkaamisen hienosäätämiseen voi valita SonicStage -ohjelmasta tietokoneelta. Kehnoimmalla Sonicstagesta valitulla laadulla yhdelle levylle mahtuu jopa 45 tuntia ääntä.
Kaikki Hi-MD -laitteet pystyvät soittamaan tavallisia MiniDiscejä. Useimmat Hi-MD Walkmanit pystyvät myös nauhoittamaan tavallisille MiniDisc levyille standardeissa SP, LP2 and LP4 muodoissa "MD moodissa" (vs. "Hi-MD moodi"), mikä sopii vanhemmissa (ennen Hi-MD:tä valmistetuissa) laitteissa soitettavien levyjen tekemiseen.
Hi-MD levyille voi tallentaa tietokoneen datatiedostoja äänen lisäksi. Levyllä voi haluttaessa olla esimerkiksi koulu- tai työasiakirjoja, kuvia, videoita jne. musiikin lisäksi. Levyllä olevaa musiikkia voi soittaa Hi-MD Walkmanilla.
Kun laite kytketään tietokoneeseen (USB-kaapelilla), Hi-MD Walkman näkyy tavallisena USB massamuistina eli siirrettävänä levynä samaan tapaan kuin USB-muisti tai ulkoinen kiintolevy. Levy käyttää FAT-tiedostojärjestelmää. Kun laite on kytketty, se saa myös virtansa USB-portin kautta kuten USB-muistitkin. Nauhoitettuja äänitiedostoja ei voi siirtää massamuistimoodissa, vaan tarvitaan SonicStage -ohjelmisto. Nykyisillä SonicStage-ohjelman versioilla siirretyt nauhoitukset voi myös muuntaa yleisempään WAV-muotoon jatkokäsittelyä varten.
Suomen futsalmaajoukkue
Suomen futsalmaajoukkue edustaa Suomea kansainvälisissä futsalin maajoukkuekilpailuissa. Se toimii Suomen Palloliiton alaisuudessa. Suomi on hallitseva Pohjoismaiden Mestari. Maajoukkue ei ole vielä selviytynyt maailmanmestaruus- tai Euroopan-mestaruuskilpailuissa lopputurnaukseen. Maajoukkueen päävalmentaja toimii kroatialainen Mico Martic, valmentajana Ville Sihvonen ja maalivahtivalmentajana Dusan Matic. Suomen UEFA-ranking on 21.
Futsalin maajoukkuetoiminta alkoi, kun Suomesta kerättiin maajoukkue vuoden 1994 opiskelijoiden MM-kilpailuihin Kyproksella. Kahta vuotta myöhemmin Suomi toimi opiskelijoiden MM-kilpailuiden isäntämaana, kun turnaus pelattiin Jyväskylässä. Suomen ensimmäiset viralliset futsalmaaottelut pelattiin kuitenkin vasta 21. ja 22. lokakuuta 1998 Unkaria vastaan. Myöhemmin samana vuonna Suomi osallistui 1999 EM-kisojen karsintaan Timo Liekosken valmentamana, muttei päässyt kisoihin.
Liekoskea maajoukkueen päävalmentajana seurasi Simo Syrjävaara vuoden 1999 lopusta lähtien. Syrjävaaran johdolla Suomi karsi kaksiin MM-kisoihin ja kolmiin EM-kisoihin. Näistä karsintaotteluista Suomi voitti kaksi ja hävisi 14. Syrjävaaran jälkeen valmentajaksi valittiin Jouni Pihlaja. Hän valmensi maajoukkuetta vuoden 2005 alusta vuoden 2012 loppuun.
Suomen futsalmaajoukkueen pelaajat 30.1.- 2.2.2019 Moldovassa pelatussa MM-karsintojen Preliminary Roundilla :
Myös seuraavat pelaajat ovat esiintyneet maajoukkueessa 1.1.2017 jälkeen:
Katso myös: Luettelo Suomen futsalmaajoukkueen otteluista
Päivitetty 23.3.2015
Päivitetty 23.3.2015
Päivitetty 30.11.2015
Päivitetty 30.11.2015
Päivitetty 5.11.2014